'اداري فساد او د سولې مذاکرات' د کرزي د حکومت عمده ستونزې
جمهور ریس حامد کرزي په جرمني کې د نړیوال امنیت په کنفرانس کې د خبرو پر وخت پر هغو طالبانو غږ وکړ چې د القاعدې او نورو تروریستی شبکو سره
د افغانستان د چارو ډیر ماهرین په ملک کې د ثبات یوازنۍ چاره د مخالفو خواوو سره د سولې خبرې گڼي. جمهور رئیس کرزي مخکې هم څو ځله طالبانو ته دغه ډول پیشنهادونه کړي دي. خو دا ځل د جرمنی د مونشن په ښار کې د امنیت په نړیوال کنفرانس کی هغه له نړیوالې ټولنې وغوښتل چې د هغه د حکومت د ملي روغې جوړې د هڅو ملاتړ وکړي. په واشنگټن کې د اسلامي هیوادونو د ډیپلوماسئ د څیړنو د دفتر عرب کارپوه ډاکتر الشنگیت هم په افغانستان کې د حل لار له مخالفو خواوو سره د خبرو اترو لپاره د زمینې برابرول گڼي. که څه هم ملگرو ملتونو تیره میاشت وویل، د جمهور رئیس کرزي د روغې جوړې پالیسئ د هغه محبوبیت زیات کړی خو سیاسي ماهرین وايي، اصلاًیوه بل عنصر د ښاغلي کرزي محبوبیت ته صدمه رسولې ده. مایکل اوهانن په واشنگټن کې د بروکینز د تحقیقاتي مرکز کارپوه دی. هغه په افغانستان کې روان حالات له نږدې څاري او په تیرو څو کلونو کې یې په دې باب تحقیقي مقالې لیکلي دي. اوهانن وايي؛ په دې باب اندېښنې اوس په واشنگټن کې مخ په زیاتېدو دي. او دا یوه لویه اندېښنه ده. هغه وايي: د جمهور رئیس کرزي نطاق همایون حمیدزاده هم مني چې یوه اندازه مشکل موجود دی. حمیدزاده هغه رپوټونه بې اساسي گڼي چې ددغې موضوع پر سر د جمهور رئیس کرزي د حکومت او په امریکا کې د نوي تشکیل شوي حکومت تر منځ درز پیښ شوی دی. خو ډیر څیړونکي وايي، په افغانستان کې ورځ په ورځ زیاتېدونکې ناامني او اداري فساد هغه څه دي چې د اوباما حکومت ورته په جدي سترگه گوري. په واشنگټن کې د هریتیج په تحقیقاتي مرکز کې د افغانستان د چارو څیړونکې لیزا کرټیس وايي: د جمهور رئیس کرزي ویاند همایون حمیدزاده وايي، ددغه مشکل د له منځه وړلو لپاره یې هڅې روانې دي. خو د سیاسي چارو تحلیلگره لیزا کرټیس وايي، مهمه دا ده چې د افغانستان په مسئله کې له عجلې نه کار واخیستل شي. جمهور رئیس کرزي د سرطان په ٢٩مه د کیدونکو جمهوري ریاست انتخاباتو لپاره خان کاندید کړی دی. په واشنگټن کې د بروکینز په اداره کې د افغانستان د چارو له څیړونکي، مایکل اوهانن نه پوښتنه وشوه چې آیا د امریکا حکومت به د افغانستان په آینده انتخاباتو کې د جمهور رئیس کرزي ملاتړ وکړي؟ "زه فکر نه کوم چې دا دې په متحده ایالاتو پورې اړه ولري چې د چا په انتخاباتو کې گټونکي او بایلونکي انتخاب کړو. او زه فکر نه کوم چې موږ به د جمهور رئیس کرزي ملاتړ وکړو او یا د کوم بل یوه ملاتړ وکړو. زه په دې عقیده یم چې موږ باید د افرادو نه بلکه د پروسې ملاتړ وکړو